**TÖÖVÕTULEPING**

**…………………**, registrikoodiga …………………, asukohaga ………………… (edaspidi **Tellija**), mida esindab …………………/mida volituse alusel esindab ………

ja

**…………………**, registrikoodiga ……………, asukohaga …………………… (edaspidi **Töövõtja**), mida esindab juhatuse liige/mida volituse alusel esindab ………………,

Tellija ja Töövõtja (edaspidi koos **Pooled** või eraldi **Pool**), sõlmisid töövõtulepingu (edaspidi **Leping**) alljärgnevas:

1. Lepingu ese

Lepingu esemeks on … (edaspidi **Töö**), mida Töövõtja kohustub tegema vastavalt Lepingus ja Lepingu Lisades toodud tingimustele. Tööna käsitletakse kõiki töid ja toiminguid, sh Lepingus nimetamata töid ja toiminguid, mis on vajalikud Lepingus ettenähtud tulemuse saavutamiseks, samuti Töö vastuvõtmiseks vajaliku dokumentatsiooni vormistamisega seotud toiminguid.

1. Lepingu üldtingimused
   1. Lepingul on selle sõlmimise hetkel järgmised lisad:
      1. Lisa 1 – Töö kirjeldus;
      2. Lisa 2 – Töövõtja poolt esitatud hinnapakkumus.
   2. Lepingu täitmise keel on eesti keel.
2. Poolte õigused ja kohustused
   1. Tellijal on õigus kasutada õiguskaitsevahendeid (sh öelda Leping üles), samuti nõuda Lepingus sätestatud juhtudel leppetrahvi, kui Töövõtja ei pea kinni Lepingus, selle lisades või muudes Lepingu juurde kuuluvates dokumentides sätestatud tähtaegadest, kvaliteedinõuetest, maksumusest, samuti kui Töövõtja ei täida või täidab mittevastavalt muid endale Lepinguga võetud kohustusi.
   2. Tellijal on kohustus tasuda Töövõtjale nõuetekohase Töö teostamise eest vastavalt Lepingule.
   3. Töövõtjal on õigus saada Töö eest Lepingus kokkulepitud tasu.
   4. Töövõtjal on kohustus:
      1. teha Töö vastavalt Lepingule;
      2. tagada Töö tegemisel vajaliku kvalifikatsiooniga tööjõu kasutamine ja kui konkreetsete tööde tegemiseks on õigusaktides kehtestatud nõuded, et vastavat tööd võivad teostada isikud, kellel on muuhulgas majandustegevuse teade, tegevusluba või registreering, siis tagada, et vastavaid töid teostaksid isikud, kellel on nõutud majandustegevuse teade, tegevusluba või registreering või muu dokument, mis annab isikule õiguse vastava töö tegemiseks;
      3. informeerida viivitamatult Tellijat Töö tegemise käigus tekkinud probleemidest;
      4. tasuda leppetrahvi vastavalt Lepingule.
3. Tasumine
   1. Töö teostamise maksumus on … eurot, millele lisandub käibemaks 20% summas … eurot, kokku …. eurot (edaspidi **Tasu**).
   2. Lepingu tingimuste kohaselt teostatud Töö eest tasub Tellija Töövõtjale ühes osas enne /pärast kohustuste täitmist.
4. Poolte vastutus
   1. Töövõtja on kohustatud hüvitama Lepingu mittetäitmise või mittekohase täitmisega Tellijale tekitatud kahju ja Tellija poolt seoses Töövõtja poolse Lepingu rikkumisega tehtud kulutused.
   2. Tellija vastutab Lepingu rikkumise eest ja on kohustatud Töövõtjale hüvitama Lepingu rikkumisega tekitatud kahju ning Töövõtja poolt Tellija poolse Lepingu rikkumisega seoses tehtud kulutused.
   3. Tellijal on õigus rakendada sanktsioonina leppetrahvi iga rikkumise korral … eurot, kui Töövõtja on rikkunud oma Lepingulisi kohustusi. Leppetrahvinõude või teate leppetrahvinõude esitamise kavatsusest peab Tellija Töövõtjale esitama 6 kuu jooksul kohustuse rikkumise avastamisest arvates.
   4. Pooled on kokku leppinud, et Töövõtja kohustub hüvitama Lepingu täitmise käigus tekkinud kahju kolmandatele isikutele. Töövõtja kohustub oma kulul esindama Tellijat Lepingu alusel täidetavate ülesannete või toimingutega seotud kõigis vaidlustes   
      (sh kohtuvaidlustes) kolmandate isikutega ning kandma kõik sellega kaasnevad menetluskulud.
   5. Tellija võib Töö Lepingu tingimustele mittevastavusele tugineda seaduses sätestatud aegumistähtaja jooksul.
5. Poolte kontaktisikud
   1. Tellija kontaktisik: ..., ..., ..., tel.: (+372) ..., e-post: …;
   2. Töövõtja kontaktisik: ….., ….., tel: (+372) ….., e-post: ….
6. Lepingu kehtivus
   1. Leping jõustub selle allkirjastamisel ja kehtib kuni Lepingust tulenevate kohustuste täitmiseni.
   2. Tellija võib Lepingust taganeda ning nõuda leppetrahvi … eurot, kui Töövõtja rikub oluliselt oma õigusaktidest või Lepingust tulenevaid kohustusi.Tellija võib Lepingu üles öelda võlaõigusseaduses ettenähtud korras. Tellijal on õigus nimetatud summa maha arvata Töövõtjale tasumisele kuuluvast summast.
   3. Töövõtja võib Lepingust taganeda, kui Tellija rikub oluliselt Lepingu tingimusi. Sellisel juhul on Tellija kohustatud Töövõtjale hüvitama Töövõtja poolt Lepingu täitmisel tehtud kulutused.
   4. Leping loetakse koheselt lõppenuks, kui:
      1. Töövõtja tegevus lõpeb;
      2. kuulutatakse välja Töövõtja pankrot.
7. Muud tingimused
   1. Lepingut võib muuta kooskõlas kehtivate õigusaktidega.
   2. Kõik Lepingu tõlgendamisest või täitmisest tulenevad vaidlused püütakse lahendada Lepingupoolte vaheliste läbirääkimiste teel. Kokkuleppe mittesaavutamisel lahendatakse vaidlus Maakohtus vastavalt Eesti Vabariigis kehtivatele õigusaktidele.
8. Poolte allkirjad

Tellija: Töövõtja: